Čo sú to probiotiká a prebiotiká?
Živiny sú potrebné nielen pre organizmus samotný, ale potrebujú ich pre svoj rast aj priateľské baktérie v črevách. preto je pestrá strava zložená zo širokej škály potravín, najmä sezónneho ovocia a zeleniny, ako aj celozrnných obilnín, veľmi dôležitá. mnohé z týchto potravín totiž obsahujú prírodné probiotiká a prebiotiká, ktoré spoločne pozitívne pôsobia na zloženie a aktivitu baktérií nachádzajúcich sa v gastrointestinálnom systéme, čím podporujú zdravie čriev, ktoré je úzko prepojené s imunitou a s mnohými ďalšími telesnými funkciami. probiotiká sú živé mikroorganizmy, o ktorých sa predpokladá, že majú priaznivé účinky na hostiteľa. prebiotiká sú neživé sacharidy – typ vlákniny, ktoré síce telo nedokáže stráviť, no slúžia ako zdroj živín a potravy pre probiotiká.
Črevá ľudí sú pozoruhodne podobné črevám väčšiny opíc, ktorých strava je zložená z ovocia, orechov, listov, hmyzu a výnimočne mäsa z vtáka alebo jašterice. inak povedané, opice jedia to, čo je práve k dispozícii, rovnako ako voľakedy naši predkovia. táto flexibilita im zabezpečuje respektíve zabezpečovala prežite. ak teda hľadáme odpoveď na otázku, ako by mala vyzerať naša strava, ak by sme sa chceli priblížiť k tomu, na čo sú naše črevá prispôsobené, najvýstižnejšou odpoveďou je pestrá strava zložená z potravín rastlinného aj živočíšneho pôvodu. samozrejme vývoj ľudského trávenia pokračoval aj po poľnohospodárskej revolúcii, vďaka čomu môžu niektorí ľudia piť mlieko a jesť mliečne výrobky aj v dospelosti, jesť potraviny bohaté na škroby, atď.